### NN 17/2024 (12.2.2024.), Odluka Agencije za elektroničke medije klasa: UP/I-614-03/23-02/0009, urbroj: 114-03/04-24-02 od 31. siječnja 2024.

AGENCIJA ZA ELEKTRONIČKE MEDIJE

292

Vijeće za elektroničke medije u sastavu Josip Popovac, predsjednik Vijeća, Robert Tomljenović, zamjenik predsjednika Vijeća te Mladen Čutura, Katija Kušec, Anita Malenica, Davor Marić i Željko Topić kao članovi Vijeća, na temelju odredbe članka 85. stavka 8. i 9. Zakona o elektroničkim medijima (»Narodne novine«, broj 111/21 i 114/22), članka 23. Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija (»Narodne novine«, broj 118/22), a na temelju Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 09/23, klasa: UP/I-614-03/23-02/0009, urbroj: 114-06-23-01, (»Narodne novine« broj 138/23) na 5-23 sjednici održanoj 31. siječnja 2024., donijelo je

ODLUKU

I. Poništava se dio Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 09/23, klasa: UP/I-614-03/23-02/0009, urbroj: 114-06-23-01 objavljena u »Narodnim novinama« broj 138 od 17. studenog 2023. godine, u dijelu za davanje koncesije za obavljanje djelatnosti pružanja medijske usluge digitalnog radija DAB+, tablica 1.:

|  |  |
| --- | --- |
| Red. broj | Naziv, područje i oznaka frekvencije |
| 2. | DA0 (Osječko-baranjska, Vukovarsko-srijemska, Brodsko-posavska, Virovitičko-podravska, Požeško-slavonska, dio Bjelovarsko-bilogorske, dio Sisačko-moslavačke županije) |
| 3. | DB0-DC0 (Međimurska, Varaždinska, Koprivničko-križevačka, dio Bjelovarsko-bilogorske, Krapinsko-zagorska, Grad Zagreb, Zagrebačka, dio Sisačko-moslavačke, Karlovačka, dio Primorsko-goranske županije) |
| 4. | DD0 (dio Primorsko-goranske, Istarska, dio Ličko-senjske županije) |
| 5. | DE0 (dio Ličko-senjske, Zadarska, Šibensko-kninska županija) |
| 7. | DG0 (dio Dubrovačko-neretvanske županije) |

II. Ova odluka stupa na snagu danom donošenja i objavit će se u »Narodnim novinama«.

Obrazloženje

Na temelju članka 85. ZEM-a, Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija (dalje: Pravilnik), te provedenih pripremnih radnji za davanje koncesija te tehničke podloge koju je utvrdila Hrvatska regulatorna agencija za mrežne djelatnosti, Vijeće za elektroničke medije (dalje: Vijeće) je Odlukom o objavi Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 09/23, klasa: UP/I-614-03/23-02/0009, urbroj: 114-06-23-01 objavljena u »Narodnim novinama« broj 138 od 17. studenog 2023. godine raspisalo Obavijest o namjeri davanja koncesija za obavljanje djelatnosti pružanja medijskih usluga digitalnog radija na ukupno sedam (7) koncesijskih područja.

Na 1-24 sjednici Vijeća, dana 4. siječnja 2024. održano je javno otvaranje ponuda pristiglih na temelju Obavijesti o namjeri davanja koncesije br. 09/23 te je utvrđeno kako su na temelju navedene Obavijesti pristigle sljedeće ponude:

|  |  |  |  |
| --- | --- | --- | --- |
| Red. broj | Naziv, područje i  oznaka digitalne regije | Broj  kanala | Ponuditelj |
| 1. | MUX 1 (Republika Hrvatska) | 5 | bravo cbc d.o.o. |
| 2. | DA0 (Osječko-baranjska, Vukovarsko-srijemska, Brodsko-po­savska, Virovitičko-podravska, Požeško-slavonska, dio Bjelovarsko-bilogorske, dio Sisačko-moslavačke) | 3 | Nije zaprimljena nijedna ponuda |
| 3. | DB0-DC0 (Međimurska, Varaždinska, Koprivničko-križevačka, dio Bjelovarsko-bilogorske, Krapinsko-zagorska, Grad Zagreb, Zagrebačka, dio Sisačko-moslavačke, Karlovačka, dio Primorsko-goranske) | 2 | Nije zaprimljena nijedna ponuda |
| 4. | DD0 (dio Primorsko-goranske, Istarska, dio Ličko-senjske županije) | 4 | Radio Tvornica j.d.o.o. |
| 5. | DE0 (dio Ličko-senjske, Zadarska, Šibensko-kninska županija) | 4 | Nije zaprimljena ni jedna ponuda |
| 6. | DF0 (Splitsko-dalmatinska, dio Dubrovačko-neretvanske županije) | 4 | Media consulting d.o.o. |
| 7. | DG0 (dio Dubrovačko-neretvanske županije) | 3 | Nije zaprimljena nijedna ponuda |

Vijeće je pristupilo postupku utvrđivanja zadovoljavanja formalnih uvjeta ponuda pristiglih na javni natječaj.

U postupku utvrđivanja formalnih uvjeta utvrđeno je kako ponuda ponuditelja Radio Tvornica j.d.o.o., Ulica Pavla Šubića 2, Zagreb, OIB: 73359762329 ne udovoljava formalnim uvjetima sukladno Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 09/23 od 15. studenog 2023. te pripadajućoj Dokumentaciji za nadmetanje.

Pregledom ponude ponuditelja Radio Tvornica j.d.o.o. utvrđeno je kako ponuda ne udovoljava formalnim uvjetima zbog toga što je pregledom dokumentacije utvrđeno kako ponuditelj u sklopu ponude nije dostavio sljedeće dokumente: 4.8 POGLAVLJE 8. Istraživanje tržišta na koncesijskom području za medijsku uslugu radija/televizije te iz 4.9 POGLAVLJE 9. Zaključna ocjena.

Utvrđeno je kako ponuda ponuditelja Radio Tvornica j.d.o.o. nije udovoljila formalnim uvjetima sukladno Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 09/23 od 15. studenoga 2023. te pripadajućoj Dokumentaciji za nadmetanje.

Također je utvrđeno kako za područja pod rednim brojem 2. – DA0 (Osječko-baranjska, Vukovarsko-srijemska, Brodsko-posavska, Virovitičko-podravska, Požeško-slavonska, dio Bjelovarsko-bilogorske, dio Sisačko-moslavačke), rednim brojem 3. – DB0-DC0 (Međimurska, Varaždinska, Koprivničko-križevačka, dio Bjelovarsko-bilogorske, Krapinsko-zagorska, Grad Zagreb, Zagrebačka, dio Sisačko-moslavačke, Karlovačka, dio Primorsko-goranske), rednim brojem 5. – DE0 (dio Ličko-senjske, Zadarska, Šibensko-kninska županija) te rednim brojem 7. – DG0 (dio Dubrovačko-neretvanske županije) nije zaprimljena ni jedna ponuda.

Slijedom navedenog, Vijeće za elektroničke medije odlučilo je kao u izreci ove odluke te temeljem odredbe članka 23. Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija donijelo odluku o poništenju odluke o objavi Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 09/23 u dijelu kako je navedeno u izreci ove odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim Upravnim sudom u roku od 30 dana od dana primitka odluke. Tužba se predaje ili šalje neposredno Upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: UP/I-614-03/23-02/0009

Urbroj: 114-03/04-24-02

Zagreb, 31. siječnja 2024.

VIJEĆE ZA ELEKTRONIČKE MEDIJE

Predsjednik
 Vijeća za elektroničke medije
 Josip Popovac, v. r.